Բաժնեմասի կլորացման և աշխատավորական կոլեկտիվի անդամներից գանձվող կամ նրանց վճարվող բաժնեմասի դրամական փոխարժեքի վերաբերյալ որոշումն ընդունվում է աշխատավորական կոլեկտիվի անդամների ընդհանուր ժողովում` աշխատավորական կոլեկտիվի անդամների 2/3-ի համաձայնության դեպքում: Օրինակ, եթե բաժնետիրական ընկերության բաժնետոմսի անվանական արժեքը 5000 դրամ է, իսկ որևէ աշխատավորական կոլեկտիվի անդամի մասնակի անհատույց սեփականաշնորհման և բաժնետոմսերի բաժանորդագրության արդյունքներում վերահաշվարկված հասանելիք բաժնեմասը 23.700 դրամ, ապա 4 բաժնեմասից բացի տվյալ աշխատավորական կոլեկտիվի անդամին կտրվի մեկ հավելյալ բաժնետոմս միայն նրա կողմից որոշակի գումարի վճարման դեպքում: Տվյալ գումարի չափը կորոշվի աշխատավորական կոլեկտիվի անդամների ընդհանուր ժողովի կողմից հաստատված փոխարժեքի հիման վրա` այսինքն բաժնետիրոջ կողմից վճարվող գումարի չափը կարող է տարբերվել բաժնետիրոջ բաժնեմասի պակասորդի գումարից: Նմանատիպ մեխանիզմ պետք է կիրառվի նաև այն բաժնետերերի բաժնեմասերի կլորացման դեպքում, երբ կլորացման արդյունքում հասանելիք բաժնետոմսերի ընդհանուր անվանական արժեքը փոքր է հասանելիք բաժնեմասի գումարից: Վերջին դեպքում բաժնետիրոջը վճարվում է կանխիկ գումար, որի չափը սահմանվում է վերոհիշյալ ձևով: Բոլոր վճարումները իրականացվում են բաժնետիրական ընկերությանը և վերջինիս կողմից և հաշվառվում այդ նպատակի համար բացված հատուկ մատյանում: